તારા જન્મ પછી સતત પાંચ વર્ષ તારા ઉછેરમાં આપ્યા છે. એ સહેલું નથી. ક્યારેય નથી હોતું. જે માતાઓ પોતાના સંતાન ના ઉછેર માટે પોતાની જાત ભૂલી જાય છે તેમને ખાસ કેહવું છે મારે કે અમુક સમય પછી તમારે તમારા સંતાન ને એહસાસ કરાવવો પડે છે કે તમારું એક અલગ અસ્તિત્વ છે, તમારી અલગ પસંદ છે. જયારે બાળક જન્મે અને તેની નાળ કાપવામાં આવે ત્યારે જ તે અલગથી શ્વાસ લેતા શીખે છે અને એ જ એક સંકેત પણ છે કે હવે બાળક તમારાથી અલગ થયું છે તે તેની જાતે દૂધ પીતા શીખશે, ભૂખ લાગશે તો રડશે. અને હા, તને બધી વાતો માટે “હા” નથી પાડવાની એવું મારે પપ્પાને પણ શીખવાડવું પડે છે. God આ teacher ના રોલ માંથી મને ક્યારે છુટકારો મળશે!!